**Ασκήσεις:**

**Α. Να δηλώσετε το είδος της σύνδεσης των παρακάτω προτάσεων:**

1. Ούτε έφαγε ούτε ήπιε.

2. Μετά το ατύχημα κατάλαβε ότι ήταν ο μόνος επιζών.

3.. Όταν γυρίσεις, πότισε τα λουλούδια.

4. Αν τον δεις, πες του τα νέα.

5.Ο παππούς μου πήγε στον κήπο, για να ποτίσει τα λουλούδια.

6. Ο αδερφός μου σήκωσε το βιβλίο και το έβαλε στη βιβλιοθήκη .

7.Η γιαγιά έφτιαξε το φαγητό, ετοίμασε το γλυκό, έστρωσε το τραπέζι.

8.Η θεία μου ήρθε στο σπίτι μας και μας έφερε δώρα.

9.Ο Νίκος μου εξήγησε πώς παίζεται το καινούριο επιτραπέζιο παιχνίδι του.

10. Τα παιδιά έπαιξαν, τραγούδησαν, χόρεψαν.

11. Όταν χτύπησε το τηλέφωνο, ήμουν ακόμη στο κρεβάτι.

12.Εάν έχει καλό καιρό, θα πάμε εκδρομή με τους φίλους μας.

13.Οι μαθητές άνοιξαν τα βιβλία, έλυσαν την άσκηση, άκουσαν το δάσκαλο προσεχτικά.

14.Η βροχή ήταν δυνατή, τα νερά κυλούσαν ορμητικά, οι δρόμοι είχαν πλημμυρίσει.

15.Ο σκύλος δεν ήθελε να σου επιτεθεί , αλλά να σου εκδηλώσει τη χαρά του.

16.Τον επέπληξα, γιατί χτύπησε το συμμαθητή του και γιατί μίλησε με αυθάδεια.

**Β. Προσπαθήστε να ενώσετε τα ζεύγη των παρακάτω προτάσεων, έτσι ώστε να δημιουργηθεί υποτακτική σύνδεση. Να κάνετε όλες τις απαραίτητες αλλαγές.**

α) Ήρθε τελευταίος στο οικογενειακό τραπέζι. Συνάντησε πολλή κίνηση στο δρόμο. …………………………………………………………………………………….

β) Έρχονται τα ξαδέρφια μου στο σπίτι. Περνάμε υπέροχα. …………………………………………………………………………………………………….

 γ) Άνοιξε το παράθυρο. Θα μπει καθαρός αέρας. …………………………………………………………………………………………………….

δ) Δεν ήθελε να πάρει φάρμακα. Ήταν άρρωστος. …………………………………………………………………………………………………….

ε) Χιόνισε τόσο πολύ στο χωριό. Έκλεισαν οι δρόμοι. …………………………………………………………………………………………………….

στ) Θα φύγουμε νωρίς. Θα στενοχωρήσουμε τον παππού και τη γιαγιά. …………………………………………………………………………………………………….

ζ) Βλέπει τους συγγενείς του. Χαμογελάει πάντα. …………………………………………………………………………………………………….

η) Ο πατέρας άφησε το δώρο του παιδιού δίπλα στο κρεβάτι του. Θα του κάνει έκπληξη. …………………………………………………………………………………………………….

**Γ. Να γράψετε τη συνέχεια των προτάσεων με τη σύνδεση που σας ζητείται**.

α) Σηκώθηκε απότομα από το τραπέζι ………………………………………….….……………………….. (παρατακτική)

β) Το μικρό μου αδερφάκι έκλαιγε δυνατά ……………………………………………….….……………. (υποτακτική)

γ) Η γιαγιά συμβούλεψε το εγγονάκι της ….……………………………………………………………….. (υποτακτική)

δ) Δε ζήτησε βοήθεια από κανέναν ……………………………………………………………………………. (υποτακτική)

ε) Είπε «καληνύχτα «στην παρέα του ……………………………………………………………………..…. (παρατακτική)

στ) Ανέβηκε στην Ακρόπολη. Έβγαλε φωτογραφίες. Έφαγε στην Πλάκα. (ασύνδετο)

……………………………………………………………………………………………………………….

**Δ. Στο παρακάτω κείμενο να εντοπίσετε τις προτάσεις και να προσδιορίσετε τον τρόπο με τον οποίο αυτές συνδέονται.**

Επισκεπτόταν την Ελλάδα κάθε χρόνο, αν και ήταν Γάλλος και δεν είχε καμία σχέση με τη χώρα. Αγαπούσε πολύ αυτόν τον τόπο και κάθε καλοκαίρι ταξίδευε στα ελληνικά νησιά. Του άρεσε η θάλασσα, λάτρευε τις χρυσαφένιες παραλίες, τον μάγευε η ελληνική φύση. Μιλούσε πάντα με ενθουσιασμό για την ελληνική κουζίνα και δοκίμαζε κάθε παραδοσιακή συνταγή.

Επισκεπτόταν αρχαιολογικούς χώρους και μουσεία, διάβαζε για τον αρχαίο ελληνικό πολιτισμό, μελετούσε κείμενα των Ελλήνων φιλοσόφων της αρχαιότητας. Έλεγε ότι ο αρχαίος ελληνικός πολιτισμός είναι αξιοθαύμαστος και αποτελεί την κοιτίδα του ευρωπαϊκού πολιτισμού.